L'alcaldessa d'Alaquàs exigeix una vegada més la construcció del col·legi Ciutat de Cremona
24/01/2013

# L'alcaldessa d'Alaquàs exigeix una vegada més la construcció del col·legi Ciutat de Cremona

*   24/01/2013
*   [Imprimir](#)
*   Compartir
*    https://www.alaquas.org/documento.asp?id\_do=13593

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13593%2F0&title=Ajuntament%20d%27Alaqu%C3%A0s.%20Premsa.L%27alcaldessa%20d%27Alaqu%C3%A0s%20exigeix%20una%20vegada%20m%C3%A9s%20la%20construcci%C3%B3%20del%20col%C2%B7legi%20Ciutat%20de%20Cremona)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13593/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13593/24012013dsc08858_Form_4.jpg)](https://www.alaquas.org/ficheros/documentos/2013/2/13593/24012013dsc08858_Form_10.jpg "<a href='https://www.alaquas.org/ficheros/documentos/2013/2/13593/24012013dsc08858_Form_10.jpg' target=_blank><i class='fa fa-external-link' aria-hidden='true'></i>.L'alcaldessa d'Alaquàs exigeix una vegada més la construcció del col·legi Ciutat de Cremona</a>")

La primera edil ha denunciat la "passivitat i incompetència de la Conselleria d'Educació" que du més de 8 anys sense donar una solució al col·legi públic Ciutat de Cremona. L'alcaldessa i els serveis tècnics de l'Ajuntament d'Alaquàs han supervisat aquest matí les instal·lacions del col·legi a causa dels forts vents

L'alcaldessa d'Alaquàs, Elvira García Campos, ha supervisat aquest matí les instal·lacions del col·legi públic Ciutat de Cremona, especialmen la tanca perimetral danyada pels forts vents produïts en el dia de hui. A continuació, els serveis tècnics de l'Ajuntament d'Alaquàs han procedit a la seua reparació, després de comprovar in situ l'estat de les aules prefabricades. Des de l'inici del temporal fa uns dies, els tècnics municipals revisen cada matí l'estat de les aules.

Davant la situació viscuda aquest matí pels forts vents produïts, l'alcaldessa d'Alaquàs ha tornat a exigir una vegada més la construcció del col·legi públic Ciutat de Cremona i ha denunciat la "passivitat i incompetència de la Conselleria d'Educació" respecte a la construcció del col·legi Ciutat de Cremona, situat en barracons des de fa més de 8 anys.

La primera edil ha assegurat una vegada més que continuarà treballant per a exigir la construcció del col·legi públic i perquè la Conselleria d'Educació compleixca amb el seu compromís. Fa ara un mes, la primera edil, acompanyada de dos representants del AMPA del centre educatiu, van assistir a la comissió de cultura i educació celebrada en les Corts Valencianes per a conèixer els pressupostos per a l'any 2013 i van comprovar la no inclusió del col·legi en els pressupostos de la Generalitat Valenciana.

Tant l'alcaldessa com l'AMPA del col·legi Ciutat de Cremona s'han mostrat indignats davant aquesta situació i han anunciat noves mobilitzacions per a continuar exigint la construcció d'aquest centre públic instal·lat en barracons des de fa 8 anys i que ve patint greus situacions d'emergència donades les condicions en les quals més de 500 alumnes imparteixen classe cada dia en les seues aules.